== Karriere ==
Efter sin hjemkomst ([[1824]]) udførte han et stik efter [[Bertel Thorvaldsen|Thorvaldsens]] portræt i Akademiet, malet af [[C.W. Eckersberg]], hvilket han dog først indsendte som færdigt til Akademiet den [[26. juli]] [[1830]] for derpå at blive medlem. Akademiet mente dog kun at kunne [[agreere]] ham på et sådant mindre blad, hvori der endog kunne gøres grundede indvendinger mod tegningen, og han blev aldrig medlem af Akademiet, uagtet han modtog opgave dertil, nemlig at udføre et stik efter [[Bernardino Luini]]s ''Den hellige Catharine'', i Den kgl. Maleri­samling. Senere udstillede han kun nogle kobberstukne portrætter, en kridttegning efter [[Peter Paul Rubens|Rubens]] og i 1856, da man sidste gang så noget af ham, to portrætter af [[Christian 4.|Christian IV]] efter [[Karel van Mander III]] og et portræt af [[Carl Friedrich von Rumohr]]. Han levede ugift dels i [[Hamborg]], dels i [[København]], men det har ikke kunnet oplyses, hvornår han er død. Han har udstillet fra 1810-56, men kun nogle få gange i dette lange tidsrum.
Personbillede_savnes Kunst Historie